《青山白雪》
明代·程通

一夜严风透客窗，晓来六出遍穹苍。青山上下如银饰，绿树高低似粉妆。

岭畔寒梅添素白，堤边嫩柳失妖黄。高人极目情无际，收入诗囊赋短章。

作者简介：（1364—1403）明徽州府绩溪人，字彦亨。洪武二十三年举人。授辽府纪善。建文初，燕王兵起，随辽王南归京师，上封事，陈备御策，进左长史。永乐初，从辽王徙荆州。旋上封事被发，下狱死。